Babelscape/SREDFM huggingface dataset:
Εκαταίος ο Αβδηρίτης

Ο Εκαταίος ο Αβδηρίτης ή ο Τήϊος, ήταν φιλόσοφος, κριτικός και γραμματικός, μαθητής του σκεπτικού φιλοσόφου Πύρρωνος. 

Έζησε στα χρόνια της βασιλείας του Πτολεμαίου Α΄ και κύριο έργο του ήταν τα «Αιγυπτιακά ή Ιστορία της Αιγύπτου», στο οποίο ενσωμάτωσε ιστορικά και μυθοπλαστικά στοιχεία, με σκοπό να αποδείξει ότι η Αίγυπτος υπήρξε η εστία και η πηγή του παγκόσμιου πολιτισμού και ότι η αιγυπτιακή θρησκεία ήταν η μόνη αληθινή και γνήσια θρησκεία.

Ο Όσιρις (=ήλιος) και η Ίσις (=σελήνη) και τα πέντε στοιχεία, δηλαδή το πνεύμα (=Ζευς), το πυρ (=Ήφαιστος), η γη (=Δήμητρα), το ύδωρ (=Ωκεανός ή Νείλος) και ο αήρ (=Αθηνά), ήταν, κατά την θεολογική αντίληψη του Εκαταίου, οι αρχέγονες θεότητες, ενώ οι υπόλοιποι θεοί προέρχονταν από θνητούς, δηλαδή από βασιλείς και βασίλισσες, οι οποίοι θεοποιούνταν μετά το θάνατό τους. Οι πρώτοι θεοί ήταν επουράνιοι και αθάνατοι, ενώ οι δεύτεροι επίγειοι και θνητοί.
Όπρα Γουίνφρεϊ

Η Όπρα Γουίνφρεϊ (Orpah Gail Winfrey) (29 Ιανουαρίου 1954 - ) είναι Αμερικανίδα ιδιοκτήτρια και διευθύντρια μέσων μαζικής ενημέρωσης, εκδότρια περιοδικών, συγγραφέας βιβλίων, τηλεοπτική παραγωγός και ηθοποιός.

Θεωρείται το πιο πλούσιο άτομο στην ιστορία της μελαμψής φυλής των Ηνωμένων Πολιτειών, καθώς και η πρώτη σκουρόχρωμη δισεκατομμυριούχος στον κόσμο.. Παράλληλα είναι η μεγαλύτερη μελαμψή φιλάνθρωπος της Αμερικής

Ακόμη, σύμφωνα με αρκετά μέσα, η Γουίνφρεϊ είναι η γυναίκα με την μεγαλύτερη επιρροή στον κόσμο.

Το 2013 τιμήθηκε με το "Προεδρικό Μετάλλιο της Ελευθερίας" (η ανώτατη τιμητική διάκριση των Ηνωμένων Πολιτειών που μπορεί να αποδοθεί σε πολίτη) που της απονεμήθηκε από τον τότε πρόεδρο των Η.Π.Α., Μπαράκ Ομπάμα.

Συνεντεύξεις διασήμων

Το 1993, η Γουίνφρεϊ φιλοξένησε μια σπάνια συνέντευξη με τον Μάικλ Τζάκσον σε ώρα υψηλής τηλεθέασης, η οποία κατέκτησε την τέταρτη θέση με την μεγαλύτερη τηλεθέαση εκδήλωση στην αμερικανική τηλεοπτική ιστορία, καθώς παρακολούθησαν τη συνέντευξη , περίπου 36.500.000 τηλεθεατές. Την 1η Δεκεμβρίου 2005, η Γουίνφρεϊ εμφανίστηκε στο Late Show με τον Ντέιβιντ Λέτερμαν για να προωθήσει το νέο μουσικό σόου του Μπρόντγουεϊ, "Τhe Color Purple", στο όποιο ήταν μία παραγωγός, συμμετέχοντας ως οικοδέσποινα πρώτη φορά για 16 χρόνια. Το επεισόδιο χαρακτηρίστηκε από κάποιους ως το «τηλεοπτικό γεγονός της δεκαετίας» και βοήθησε τον Λέττερμαν να  προσελκύσει μεγαλύτερο κοινό του σε περισσότερα από 11 χρόνια: 13.450.000 τηλεθεατές. Σε μια συνέντευξη με το περιοδικό GQ, Ο Λούντακρις, δήλωσε ότι ο ίδιος δεν είχε αρχικά προσκληθεί για την παράσταση με το υπόλοιπο καστ στο show της. Τον Σεπτέμβριο του 2008, η Γουίνφρεϊ έλαβε επικρίσεις σύμφωνα με τον Ματ Ντρατζ στο Ντράντζ Ριπόρτ ο οποίος ανέφερε ότι η Γουίνφρεϊ αρνήθηκε να φιλοξενήσει στο show της τη Σάρα Πέιλιν, δήθεν λόγω της στήριξης της Γουίνφρεϊ στον Μπαράκ Ομπάμα. Η Γουίνφρεϊ διέψευσε το δημοσίευμα, υποστηρίζοντας ότι δεν υπήρξε ποτέ συζήτηση σχετικά με την εμφάνιση της Πέιλιν στην εκπομπή της. Είπε ότι αφού έκανε πρώτα δημόσια υποστήριξη για τον Ομπάμα, αποφάσισε ότι δεν θα αφήσει το σόου της να χρησιμοποιηθεί ως πλατφόρμα για οποιονδήποτε εκ των υποψηφίων. Παρά το γεγονός ότι ο Ομπάμα εμφανίστηκε δύο φορές στο σόου της, αυτές οι εμφανίσεις ήταν πριν από την κήρυξη της υποψηφιότητας του. Η Γουίνφρεϊ πρόσθεσε ότι η Πέιλιν θα είναι  μια φανταστική καλεσμένη  και ότι θα ήθελε να την έχουν στην εκπομπή μετά τις εκλογές, όπως και συνέβη στις 18 Νοεμβρίου του 2009.
Κλάους Σλούτερ

Ο Κλάους Σλούτερ (ολλανδικά: "Claus Sluter", περ. 1340-1406) ήταν Φλαμανδός γλύπτης, ο σημαντικότερος της εποχής του, ο οποίος άσκησε μεγάλη επιρροή κατά τη μετάβαση από τη Διεθνή Γοτθική τεχνοτροπία στην περισσότερο νατουραλιστική Αναγεννησιακή. Συγκεκριμένα, ήταν ένας από τους σημαντικότερους υποστηρικτές του βορειοευρωπαϊκού ρεαλισμού και εξέχουσα προσωπικότητα της "Σχολής Γοτθικής Τέχνης της Ντιζόν". 

Οι μορφές του είναι νατουραλιστικές και εκφραστικές, περισσότερο γήινες παρά εξιδανικευμένες. Η τέχνη του άσκησε επιρροή σε μια ολόκληρη γενιά ρεαλιστών ζωγράφων όπως ο Γιαν βαν Άικ, ο Ρόχιερ φαν ντερ Βάιντεν, ο Ματίας Γκρύνεβαλντ, ο Άλμπρεχτ Ντύρερ και ο Λούκας Κράναχ ο πρεσβύτερος, αλλά και γλυπτών όπως ο Χανς Μούλτσερ. Το διασημότερο έργο του καλλιτέχνη που διασώζεται μέχρι τις ημέρες μας είναι το "«Πηγάδι του Μωυσή»" (1395-1403), κατόπιν παραγγελίας για το Καρθουσιανό Μοναστήρι της Σαμπμόλ, το οποίο σήμερα φιλοξενείται στο Μουσείο Καλών Τεχνών της πόλης Ντιζόν.
Πάιονηρ Αφροδίτη

Η αποστολή Πάιονηρ στην Αφροδίτη αποτελείται από δύο διαφορετικά διαστημικά σκάφη που εκτοξεύθηκαν ξεχωριστά. Το Πάιονηρ Αφροδίτη 1 εκτοξεύθηκε στις 1978 και εξερεύνησε τον πλανήτη για περισσότερο από μια δεκαετία από την στιγμή που μπήκε στην τροχιά του (4 Δεκεμβρίου 1978). Το Πάιονηρ Αφροδίτη 2 έστειλε τέσσερα μικρά διαστημικά οχήματα στην ατμόσφαιρα της Αφροδίτης. Αυτές τις διαστημικές αποστολές τις διαχειριζόταν η NASA Ames Research Center, στο πλαίσιο του προγράμματος Πάιονηρ.
Βασίλειος Αργυρός

Ο Βασίλειος Αργυρός (περ. 970 – μετά το 1023) υπήρξε Βυζαντινός ευγενής του Οίκου των Αργυρών. Αδελφός του ήταν ο Ρωμανός Γ'.
Ελένη Αργυρή

Η Ελένη Αργυρή ή Αργυροπούλαινα ( - 1033) υπήρξε πριγκίπισσα του Βυζαντίου από τον Οίκο των Αργυρών και βασίλισσα σύζυγος του Γεωργιανού Μπάγκρατ Δ΄. Απεβίωσε ένα χρόνο αργότερα από άγνωστη αιτία.
Σοφοκλής Τριανταφυλλίδης

Ο Σοφοκλής Τριανταφυλλίδης (1852-1929) ήταν δικηγόρος, δημοσιογράφος και πολιτικός από τον Πόντο. Υπήρξε ένας από τους ηγέτες του αγροτικού κινήματος στη Θεσσαλία.
Δημήτριος Χατζηγιάννης

Ο Δημήτριος Χατζηγιάννης (1887 ή 1888- 1973) υπήρξε δήμαρχος Λάρισας. Είχε διατελέσει επίσης υπουργός και υφυπουργός Γεωργίας.
Δημήτριος Μπούσδρας

Ο δικηγόρος και πολιτικός Δημήτριος Μπούσδρας (1872-1958) υπήρξε ηγετική μορφή του αγροτικού κινήματος στις αρχές του 20ου αιώνα στη Θεσσαλία.
Αντρέα ντελ Βερρόκκιο

Ο Αντρέα ντελ Βερρόκκιο ("Andrea del Verrocchio", 1435 – 1488), το πραγματικό όνομα του οποίου ήταν Αντρέα ντι Μικέλε ντι Φραντσέσκο ντέι Τσιόνι (Andrea di Michele di Francesco dei Cioni), γνωστός επίσης και ως Andrea di Cione, Andrea di Michele de' Cioni, Andrea di Francesco di Cione ήταν Ιταλός ζωγράφος, γλύπτης και χρυσοχόος, ο οποίος εργάστηκε στην Αυλή του Λορέντσο των Μεδίκων (Lorenzo de' Medici) στην Φλωρεντία της πρώιμης Αναγέννησης. Υπήρξε δάσκαλος πολλών σημαντικών καλλιτεχνών, μεταξύ των οποίων ο Λεονάρντο ντα Βίντσι, ο Πιέτρο Περουτζίνο και ο Λορέντσο ντι Κρέντι. Γνωστότερο - και τελευταίο - έργο του είναι το άγαλμα του έφιππου Μπαρτολομέο Κολλεόνι (Bartolomeo Colleoni) στην Βενετία, το οποίο διεθνώς θεωρείται ως αριστούργημα. Σημαντικό έργο γλυπτικής θεωρείται, επίσης, και το άγαλμα "Ο Ιησούς και ο Θωμάς" (σήμερα στο "Orsanmichele" της Φλωρεντίας).
Βασιλης βεζυρης 
Σπυρος Δ
Κατερινα Α
Γκόλντεν Ριτρίβερ

Το Γκόλντεν Ριτρίβερ "(αγγλ. Golden Retriever)", (μτφρ. Χρυσός Ανακτών) είναι ράτσα σκύλου μεσαίου προς μεγάλου μεγέθους με καταγωγή από τη Σκωτία. Αρχικά ανατράφηκε ως ιχνηλάτης μικρών θηραμάτων όπως πουλιά. Η εξωτερική του ομορφιά σε συνδυασμό με τον αξιοσημείωτο χαρακτήρα του, το κάνει ίσως και την καλύτερη ράτσα σκύλου σήμερα.
Τζον Μάικλ Μακ Ντόνα

Ο Τζον Μάικλ Μακ Ντόνα (John Michael McDonagh) είναι Βρεταννός σεναριογράφος και σκηνοθέτης ιρλανδικής καταγωγής, αδελφός του γνωστού θεατρικού συγγραφέα Μάρτιν Μακ Ντόνα.

Η οικογένεια Μακ Ντόνα εγκατέλειψε την Ιρλανδία λίγο πριν από τη γέννηση του Μάρτιν και κατέφυγε στο Κάμπεργουελ, ένα προάστιο του Λονδίνου. Τα παιδιά όμως δεν έχασαν την επαφή τους με την Ιρλανδία καθώς την επισκέπτονταν κάθε καλοκαίρι. Έτσι περνούσαν τους καλοκαιρινούς μήνες μεταξύ της ιδιαίτερης πατρίδας της μητέρας τους, το Easkey στο Sligo και εκείνης του πατέρα τους, το Κονεμάρα (Connemara) στο Γκάλγουει (Galway). Ο Τζον Μάικλ εγκατέλειψε το σχολείο στα δεκαέξι του και αποφάσισε να ασχοληθεί με τη συγγραφή. Το παράδειγμα του άλλωστε θα ακολουθήσει αργότερα και ο μικρότερος αδερφός του.

Οι γονείς τους ήταν άνθρωποι της εργατικής τάξης: Ο πατέρας τους δούλευε στις οικοδομές και η μητέρα τους ως παραδουλεύτρα. Όταν εκείνοι επέλεξαν να συνταξιοδοτηθούν πρόωρα προκειμένου να επιστρέψουν στη γενέτειρά τους, o Τζον Μάικλ πήρε την απόφαση, μαζί με τον μικρότερο αδερφό του και αργότερα γνωστό θεατρικό συγγραφέα) Μάρτιν, να μείνουν στο Λονδίνο και να αφοσιωθούν στη συγγραφή σεναρίων. 

Έγινε ευρύτερα γνωστός με την ταινία The Guard που μεταφράστηκε στα ελληνικά ως "Εκτός νόμου και χρόνου", της οποίας ανέλαβε και τη σκηνοθεσία και το σενάριο.
Αγλαύρειο

Το Αγλαύρειο ή Αγραύλειο ήταν ιερό αφιερωμένο στην Άγλαυρο. Βρίσκονταν στον περίπατο, ένα μονοπάτι κάτω από την Ακρόπολη.
Πάνος Κιάμος

Ο Πάνος Κιάμος (4 Οκτωβρίου 1975) είναι Έλληνας τραγουδιστής.
Don't Stand Another Chance

Το Don't Stand Another Chance είναι το κύριο single από το άλμπουμ της Τζάνετ Τζάκσον, "Dream Street". Αυτό είναι το δεύτερο single της Τζάνετ που έφθασε στις πρώτες δέκα θέσεις του Hot R&B/Hip-Hop Songs Chart φθάνοντας στην ένατη θέση, το 1984. Για πρώτη φορά, η Τζάκσον είχε συμπεριλάβει το τραγούδι στο "Rock Witchu Tour".

Το τραγούδι γράφτηκε από την Τζάνετ Τζάκσον, μαζί με τον Μάρλον Τζάκσον και τον μουσικό Τζων Μπαρνς. Ο Μάρλον Τζάκσον επίσης ήταν παραγωγός του single και εκτέλεσε backing φωνητικά με τους αδερφούς του, Μάικλ, Τίτο και Τζάκι.
Working Day and Night

Το Working Day and Night είναι τραγούδι του Μάικλ Τζάκσον, από το πέμπτο του άλμπουμ, "Off the Wall". Το τραγούδι γράφτηκε και παράχθηκε από τον Τζάκσον. Το τραγούδι δεν είχε κυκλοφορήσει ως single αλλά εμφανίστηκε συχνά στο ραδιόφωνο και σε ταινίες, καθώς και στο βιντεοπαιχνίδι "Michael Jackson: The Experience". Ο Γουίλ Σμιθ χρησιμοποίησε στοιχεία του τραγουδιού για το "Can You Feel Me" από το άλμπουμ "Willennium".



κατηγορία:Τραγούδια του Μάικλ Τζάκσον
Κατηγορία:Τραγούδια του 1979
Σαλάλα

thumb|right|255px|Σαλάλα
Η Σαλάλα ή Σαλαλά (αραβ. صلالة) είναι η δεύτερη μεγαλύτερη πόλη του Ομάν, μετά την Μασκάτ. Είναι η πρωτεύουσα της περιφέρειας του Ουάλι, στην επαρχία Ντοφάρ. Βρίσκεται στα νότια παράλια του Ομάν. Έχει πληθυσμό 197.169 κατοίκους.
* Συνταγμένες: 17° 1′ 11″ Β, 54°5′ 23″ Α
Ο Αριστοτέλης μπροστά στην προτομή του Ομήρου

Ο Αριστοτέλης μπροστά στην προτομή του Ομήρου (αγγλ. "Aristotle Contemplating a Bust of Homer") είναι πίνακας του Ρέμπραντ που εκτίθεται στο Μητροπολιτικό Μουσείο της Νέας Υόρκης. Ο πίνακας δημιουργήθηκε κατόπιν παραγγελίας του "Don Antonio Ruffo" από την Μεσσήνη χωρίς θεματικό περιορισμό. Αγοράστηκε το 1961 έναντι 2,3 εκατομμυρίων δολαρίων.
Πύλη του Αδριανού

Η Πύλη του Αδριανού (ή "Αψίδα του Αδριανού"), είναι μνημειώδης πύλη που μοιάζει - σύμφωνα με ορισμένες απόψεις - με Ρωμαϊκή θριαμβική αψίδα. Κάλυπτε έναν αρχαίο δρόμο από το κέντρο της Αθήνας, προς ένα συγκρότημα οικισμάτων στην ανατολική πλευρά της πόλης, στο οποίο συμπεριλαμβανόταν ο Ναός του Ολυμπίου Διός. Θεωρήθηκε πως η πύλη αυτή κατασκευάστηκε για να εορταστεί η άφιξη "(adventus)" του Ρωμαίου Αυτοκράτορα Αδριανού και για να τιμηθεί για τις πολλές ευεργεσίες του στη πόλη, με την ευκαιρία της αφιέρωσης παρακείμενου ναού το 131 με 132 μ.Χ. Δεν είναι σίγουρο για το ποιός ανέθεσε την κατασκευή της πύλης, αν και είναι πιθανόν πως πολίτες της Αθήνας ή άλλοι Έλληνες ήταν υπεύθυνοι για την κατασκευή και το σχεδιασμό της. Υπήρχαν δύο επιγραφές στην πύλη, στις αντίθετες κατευθύνσεις, οι οποίες έχριζαν Θησέα και Αδριανό ως τους ιδρυτές της Αθήνας. Αν και είναι ξεκάθαρο πως οι επιγραφές τιμούσαν τον Αδριανό, παραμένει αβέβαιο αν αναφέρονται στην πόλη ως μία ή αν χωρίζουν τη πόλη σε δύο τμήματα (την παλαιά και την καινούρια). Η αρχική ιδέα, πάντως, πως η πύλη βρισκόταν πάνω στο αρχαίο τείχος της πόλης, και χώριζε τα παλαιά με τα νέα τμήματα της πόλης, έχει αποδειχθεί ως εσφαλμένη από επιπλέον ανασκαφές. Η πύλη βρίσκεται 325 μ. νοτιοανατολικά της Ακρόπολης.
Ο Καπετάν Μιχάλης

Ο Καπετάν Μιχάλης είναι μυθιστόρημα του Νίκου Καζαντζάκη. Είναι ένα από τα τελευταία του συγγραφέα και θεωρείται από τα κορυφαία της νεοελληνικής λογοτεχνίας. Το βιβλίο κυκλοφόρησε για πρώτη φορά το 1953 από τις εκδόσεις Μαυρίδη, ενώ από τη δεύτερη έκδοσή του (Εκδόσεις Δίφρος, 1955) προστέθηκε ο υπότιτλος «Ελευτερία ή Θάνατος» καθώς και πρόλογος του συγγραφέα για το έργο του. Από το 1964 και εντεύθεν η έκδοση του βιβλίου ανήκει στις Εκδόσεις Ελένη Καζαντζάκη, που διατηρεί τα δικαιώματα στο συνολικό έργο του συγγραφέα.
State of Independence

Το State of Independence είναι τραγούδι που γράφτηκε και ηχογραφήθηκε από τους Τζων Άντερσον και Βαγγέλη Παπαθανασίου, για το άλμπουμ "The Friends of Mr. Cairo".
Ματρά

right|260px|Ματρά

Η Ματρά (αραβικά:مطرح) είναι η τρίτη μεγαλύτερη πόλη του Ομάν, μετά τη Μασκάτ και τη Σαλάλα. Είναι η δεύτερη μεγαλύτερη πόλη στην επαρχία Μασκάτ. Έχει πληθυησμό 150.000* κατοίκους, σύμφωνα με την απογραφή του 2003. Είναι, επίσης σημαντικός λιμένας της χώρας.
Μεγάλη Αλμυρή Λίμνη

Η Μεγάλη Αλμυρή Λίμνη ή "Γκρέητ Σωλτ Λέηκ" (στα αγγλικά "Great Salt Lake") είναι μια κλειστή λίμνη στη βόρεια Γιούτα. Έχει κατά μέσο όρο έκταση 4.403 τετραγωνικών χιλιομέτρων. Είναι η μεγαλύτερη αλμυρή λίμνη στο δυτικό ημισφαίριο και η τέταρτη μεγαλύτερη κλειστή λίμνη στο κόσμο. Επειδή είναι ρηχή, το μέγεθος της λίμνης μεταβάλεται σημαντικά (το μέσο βάθος της είναι 5 μέτρα). Το 1988 η λίμνη κάλυπτε 8.500 τετραγωνικά χιλιόμετρα, η οποία είναι μεγαλύτερη καταγεγραμμένη έκταση της λίμνης. Η επιφάνεια της λίμνης βρίσκεται κατά μέσο όρο 1.280 μέτρα πάνω από την επιφάνεια της θάλασσας στους πρόποδες της οροσειράς Γουάσατς. 

Η Μεγαλή Αλμυρή Λίμνη είναι η μεγαλύτερη λίμνη λείψανο της λίμνης Μπονεβίλ, η οποία κάλυπτε μεγάλο μέρος της Γιούτα προϊστορικά(στις αρχές της τεταρτογενούς περιόδου του καινοζωικού αιώνα). Η Μεγάλη Αλμυρή Λίμνη είναι κλειστή, δηλαδή το νέρο απομακρύνεται από τη λίμνη μόνο μέσο της εξάτμισης και έχει πολύ μεγάλη αλατότητα, μεγαλύτερη από αυτή του θαλασσινού νερού. Οι ποταμοί Τζόρνταν, Γουέμπερ και Μπέαρ αποθέτουν κάθε χρόνο νέα μεταλλικά στοιχεία στη λίμνη, και έτσι, επειδή το νερό εξατμίζεται αλλά τα ορυκτά όχι, η συγκέντρωση των ορυκτών στη λίμνη αυξάνεται σταδιακά.

Ανατολικά και νοτιοανατολικά της λίμνη βρίσκεται η Σολτ Λέικ Σίτυ, η πρωτεύουσα της Γιούτα.
Προσκύνημα στο Σαν Ισίδρο

thumb|300px|Φωτογραφία που λήφθηκε από τον J. Laurent το 1874 μέσα στην Έπαυλη του Κουφού.
Προσκύνημα στο Σαν Ισίδρο (Ισπανικά: La romería de San Isidro) είναι το όνομα με το οποίο είναι γνωστός ένας πίνακας του Ισπανού καλλιτέχνη Φρανθίσκο Γκόγια, που βρίσκεται στο Μουσείο ντελ Πράδο, στη Μαδρίτη. Το "Προσκύνημα στο Σαν Ισίδρο" είναι ένας από τους Μαύρους Πίνακες που ο Γκόγια ζωγράφισε απευθείας πάνω στους τοίχους του σπιτιού του, τη χρονική περίοδο μεταξύ 1819 και 1823. Οι πίνακες δεν προορίζονταν για δημόσια προβολή (μεταφέρθηκαν από το σπίτι 50 χρόνια μετά την αποχώρηση του Γκόγια), συνεπώς πιθανότατα δεν τους έδωσε ονόματα. Πιθανώς βρισκόταν σε έναν από τους τοίχους του πρώτου ορόφου της έπαυλης, απέναντι από το Σάββατο των μαγισσών.
Citroën C3 Pluriel

Το Citroën C3 Pluriel ήταν ένα αυτοκίνητο πόλης της κατηγορίας Β, που παρήχθη από τη γαλλική αυτοκινητοβιομηχανία Citroën, από τον Απρίλιο του 2003 έως τον Ιούλιο του 2010, σε 109.682 αντίτυπα. Βασίστηκε στο 5-πορτο Citroën C3 πρώτης γενιάς, αλλά ήταν 3-πορτο, με λίγο διαφορετική εξωτερική αισθητική και με δυνατότητα μετατροπής από hatchback σε convertible (καμπριολέ) και αντίστροφα.
Το μυστικό του δάσους

Το μυστικό του δάσους (Αγγλικά: "Beyond the Forest") είναι δραματική ταινία και Φιλμ νουάρ, παραγωγής 1949 σε σκηνοθεσία Κινγκ Βίντορ. Πρωταγωνιστές της ταινίας είναι η Μπέτι Ντέιβις και ο Τζόζεφ Κότεν, ενώ το σενάριο το οποίο διασκεύασε για τη μεγάλη οθόνη η Λενόρ Κόφι, βασίζεται στο ομώνυμο μυθιστόρημα του Στιούαρτ Ένγκστραντ. Προτάθηκε για ένα βραβείο Όσκαρ μουσικής επένδυσης.
All the Things You Are

Το All the Things You Are είναι τραγούδι που σύνθεσε ο Τζερόμ Κερν, με τον Όσκαρ Χάμμερστεϊν Β' να γράφει τους στίχους.

Γράφτηκε για το μιούζικαλ "Very Warm for May" (1939), όπου εισήχθη από τους Χίραμ Σέρμαν, Φράνκς Μέρκερ, Χολάκ Σχαβ και Ραλφ Στουάρτ. Αργότερα εμφανίζεται στην ταινία "Broadway Rhythm" (1944), στην ρομαντική κωμωδία "A Letter for Evie" (1945) και στην ταινία "Mrs. Henderson Presents" (2005).

Το τραγούδι έφθασε στις πρώτες πέντε θέσεις του Record Buying Guide of "Billboard". Οι εκτελέσεις των Τόμμι Ντόρσεϊ, Άρτι Σχαβ και Φράνκι Μάστερς προώθησαν το κομμάτι κατά την αρχική δημοτικότητα του.
Κίρο Γκλιγκόροφ

Ο Κίρο Γκλιγκόροφ (, 3 Μαΐου 1917 – 1 Ιανουαρίου 2012) ήταν Σλαβομακεδόνας πολιτικός, που διετέλεσε δύο φορές πρόεδρος της πρώην Γιουγκοσλαβικής Δημοκρατίας της Μακεδονίας.

Ίδρυσε το κράτος με τη συνταγματική ονομασία «Δημοκρατίας της Μακεδονίας» το οποίο είναι μέλος του Ο.Η.Ε. ως «πρώην Γιουγκοσλαβική Δημοκρατία της Μακεδονίας» (fYROM)

Εξελέγη πρώτη φορά πρόεδρος της χώρας τον Ιανουάριο του 1991 από τη Βουλή και επανεξελέγη το 1994 σε εκλογές που είχαν διεξαχθεί το ίδιο έτος. Παρέμεινε στο αξίωμα του Προέδρου μέχρι το 1999, έχοντας ολοκληρώσει δύο θητείες. Αποχώρησε από το προεδρικό αξίωμα της πΓΔΜ σε ηλικία 82 ετών.

Ο Κίρο Γκλιγκόροφ πίστευε στα σλαβικά χαρακτηριστικά του λαού του και κατηγορήθηκε ως προδότης από τους συμπατριώτες του που οικοδομούν τον «πούρο μακεδονισμό», τη νέα ιστορική θεωρία για το έθνος της χώρας του. Οι δηλώσεις του ότι η ταυτότητα του λαού του είναι σλαβική και δεν συνδέεται με τον Μέγα Αλέξανδρο και τους αρχαίους Μακεδόνες, καθώς και η άποψή του πως η προσπάθεια για αφαίρεση της σλαβικής ταυτότητας από τον λαό είναι πολιτική προπαγάνδας, έφερε την κυβέρνηση της χώρας του να υποβαθμίσει τον ρόλο του στην επέτειο των είκοσι χρόνων από την ίδρυση του κράτους από τον ίδιο. Στις 3 Οκτωβρίου του 1995 είχαν ανατινάξει το αυτοκίνητο που τον μετέφερε στο κέντρο της πόλης των Σκοπίων, με αποτέλεσμα να χάσει οριστικά την όρασή του στο δεξί μάτι.
Κα-φε Μπω

Το Κα-φε Μπω (Κa-fe Beau) είναι ένα χωριό της Γρενάδας. Βρίσκεται στην ενορία του Αγίου Γεωργίου. Βρίσκεται στην νότια πλευρά του νησιού, στη δυτική ακτή.
Άμπερ Μπελαίρ

Η Άμπερ Μπελαίρ (Amber Belair) είναι ένα χωριό της Γρενάδας. Βρίσκεται στην ενορία του Αγίου Γεωργίου. Βρίσκεται στη νότια πλευρά του νησιού, στο νότιο τμήμα της περιφέρειας του Νότιου Αγίου Γεωργίου.
Κλαρκς Κωρτ

Το Κλαρκς Κωρτ (Clark's Court) είναι ένα χωριό της Γρενάδας. Βρίσκεται στην ενορία του Αγίου Γεωργίου. Από αυτό πήρε το όνομά του ο κόλπος Κλαρκς Κωρτ Μπέυ.
Ντράγκον

Το Ντράγκον (Dragon) είναι ένα χωριό της Γρενάδας. Βρίσκεται στην ενορία του Αγίου Γεωργίου. Από αυτό πήρε το όνομά του ο κόλπος Ντράγκον.
Αντώνιος Σαχτούρης

Ο Αντώνιος Σαχτούρης (1866 - 1954) ήταν Έλληνας διπλωμάτης και πολιτικός.
Δήμος Σκαλτσάς

Ο Δήμος Σκαλτσάς (ή Σκαλτσοδήμος) ήταν οπλαρχηγός της Ελληνικής Επανάστασης από την Ανατολική Στερεά Ελλάδα.
Αθανάσιος Κηπουρός

Ο Αθανάσιος Κηπουρός, γνωστός στον Μακεδονικό Αγώνα με το ψευδώνυμο Νάσος Φεγγαράς (Ηράκλεια Σερρών, 1877 - Ηράκλεια Σερρών, 1934) ήταν Έλληνας Μακεδονομάχος πράκτορας.
Αντώνης Φωστερίδης

Ο Αντώνης Φωστερίδης (γνωστός και με το πολεμικό του όνομα, Αντών Τσαούς, 1912-1979) ήταν Έλληνας οπλαρχηγός από την περιοχή του Πόντου. Κατά τη διάρκεια της Κατοχής της Ελλάδας, αναδείχτηκε ηγέτης των εθνικιστών και αντικομμουνιστών ανταρτών της βουλγαροκρατούμενης ζώνης, ερχόμενος σε σύγκρουση με τις αρχές Κατοχής, αλλά και με την έτερη αντιστασιακή οργάνωση της περιοχής, το ΕΑΜ/ΕΛΑΣ. Την περίοδο του Εμφυλίου, πολέμησε στο πλευρό των κυβερνητικών δυνάμεων, ενώ μεταπολεμικά διετέλεσε βουλευτής Δράμας με τον Ελληνικό Συναγερμό.
Γιώργος Σταυρόπουλος

Ο Γιώργος Σταυρόπουλος είναι Έλληνας επίτιμος αντιπρόεδρος του Συμβουλίου της Επικρατείας, πρώην υπουργός Επικρατείας στην Κυβέρνηση Λουκά Παπαδήμου και πρώην Πρόεδρος της Εθνικής Επιτροπής για τα Δικαιώματα του Ανθρώπου. Ήδη είναι Πρόεδρος της Κεντρικής Επιτροπής Κωδικοποίησης.
Σαρλ Λουί Λ' Εριτιέ ντε Μπρυτέλ

Ο Σαρλ Λουί Λ' Εριτιέ ντε Μπρυτέλ (Charles Louis L'Héritier de Brutelle, 15 Ιουνίου 1746 – 18 Αυγούστου 1800) ήταν Γάλλος βοτανολόγος και δικαστικός. Καταγόταν από ανώτερη κοινωνική τάξη των Παρισίων, με διασυνδέσεις προς την βασιλική αυλή της Γαλλίας. Οι διασυνδέσεις αυτές του εξασφάλισαν τη θέση του επιθεωρητή ύδρευσης και δασών στην γαλλική πρωτεύουσα στην ηλικία των 26 ετών. Υπό τη θέση εκείνη, ο Λ' Εριτιέ διεξήγαγε διάφορες έρευνες σε γηγενή δέντρα και θάμνους, ενώ επίσης ασχολήθηκε με την εξωτική χλωρίδα.

Πεθαίνοντας άφησε ένα φυτολόγιο με γύρω στα 8.000 είδη και μία βοτανική βιβλιοθήκη.

Κατά την αναφορά στον βοτανολόγο, χρησιμοποιείται η συντομογραφία L'Herit..
Κιρκαγάτς

Το Κιρκαγάτς βρίσκεται στη Μικρά Ασία και πιο συγκεκριμένα βρίσκεται στους πρόποδες του βουνού Τήμνου (Çamlica Dağ). Aπέχει από τη Σμύρνη 88 χιλιόμετρα και 58 χιλιόμετρα από τη Μαγνησία. 

Δεν υπάρχουν αρκετές πληροφορίες για την ίδρυση του Κιρκαγάτς, ωστόσο σύμφωνα με μία παράδοση η ίδρυσή του τοποθετείται στον 16o αιώνα, όταν μία ομάδα χοτζάδων (μουσουλμάνοι λόγιοι) έχτισαν στην περιοχή του Κιρκαγάτς ένα μεντρεσέ (ιεροδιδασκαλείο). Το Κιρκαγάτς ήταν καϊμακαμλίκι (υποδιοίκηση, καζάς) με περίπου 80 χωριά και συνοικισμούς.
Ιωάννης Σταθόπουλος

Ο Ιωάννης Σταθόπουλος (1934) είναι Έλληνας πολιτικός.
Ουνουκαλχάι

Ουνουκαλχάι είναι το ιδιαίτερο όνομα του αστέρα α (άλφα) του αστερισμού `Οφις, ("Alpha Serpentis", α Ser). Είναι ο φωτεινότερος αστέρας σε όλο τον αστερισμό και βρίσκεται στο τμήμα του που αντιπροσωπεύει την κεφαλή του όφεως (Serpens Caput), δηλαδή το δυτικό. Ο α `Οφεως είναι ορατός από την Ελλάδα, όπως και από όλες τις χώρες της Γης, κατ' εξοχήν τα βράδια του Ιουνίου και του Ιουλίου. Είναι ένας τριπλός αστέρας.
Άντολφ Μπέττιχερ

Ο Άντολφ Μπέττιχερ ("Adolf Bötticher", 12 Δεκεμβρίου 1842 - 9 Ιουνίου 1901) ήταν Γερμανός αρχιτέκτονας, κριτικός τέχνης, και αρχαιολόγος.
Παραμύθι χωρίς όνομα

Το Παραμύθι χωρίς όνομα είναι το δεύτερο παιδικό βιβλίο της Ελληνίδας συγγραφέως Πηνελόπης Δέλτα. Δημοσιεύθηκε το έτος 1910. Επίσης τον ίδιο τίτλο έχει και το θεατρικό έργο του θεατρικού συγγραφέα Ιάκωβου Καμπανέλλη που βασίζεται πάνω σε αυτό το βιβλίο.
Τιλ Σβάιγκερ

Ο Τιλ Σβάιγκερ (πλήρες όνομα: Τίλμαν Βάλεντιν Σβάιγκερ, "Tilman Valentin „Til“ Schweiger", 19 Δεκεμβρίου 1963) είναι Γερμανός ηθοποιός και παραγωγός ταινίων. Έχει συμμετάσχει σε πολλές παραγωγές του Χόλυγουντ.
Ο Εφιάλτης

Ο Εφιάλτης (αγγλικά: "The Nightmare") είναι πίνακας του Γιόχαν Χάινριχ Φίσλι και γνωστότερο έργο του. Κυκλοφόρησε ευρέως ως χαρακτικό αντίγραφο, ενώ χρησιμοποιήθηκε στις τέχνες και στην πολιτική γελοιογραφία. Λόγω της μεγάλης δημοφιλίας του, ο Φίσλι ζωγράφισε τουλάχιστον άλλα τρία αντίγραφα του ίδιου πίνακα. 

Ο πίνακας ερμηνεύτηκε κατά πολλούς τρόπους. Εικονίζει μια γυναίκα που κοιμάται, ενώ ταυτόχρονα συμβολίζει την έννοια του εφιαλτικού ύπνου. Στο στήθος της κάθεται ένας δαίμονας, ενώ το κεφάλι ενός αλόγου προβάλει μέσα από τις κουρτίνες.
Πρόγραμμα Πάιονηρ

Τα Πάιονηρ [[Πάιονηρ 6, 7, 8, 9, και Ε|6-Ε]], [[Πάιονηρ 10|10]]-[[Πάιονηρ 11|11]] και [[Πάιονηρ Αφροδίτη|Πάιονηρ Αφροδίτη 1 και 2]]

Το Πρόγραμμα Πάιονηρ είναι μια σειρά από διαστημικές αποστολές των ΗΠΑ που σχεδιάστηκαν για την εξερεύνηση πλανητών. Τα πιο διάσημα και σημαντικά ήταν τα Πάιονηρ 10 και 11, που διερεύνησαν τους εξωτερικούς πλανήτες και έφυγε έξω από το ηλιακό σύστημα. Και τα δύο φέρουν μια χρυσή πλάκα, που απεικονίζει έναν άνδρα, μια γυναίκα και πληροφορίες για την προέλευση και τους δημιουργούς των διαστημικών σκαφών, σε περίπτωση που κάποια εξωγήινη ζωή τα βρει κάποια μέρα.
Νεοσυντηρητισμός

Ο νεοσυντηρητισμός είναι παραλλαγή της πολιτικής ιδεολογίας του συντηρητισμού που απορρίπτει τον ουτοπισμό και την ισότητα του σύγχρονου φιλελευθερισμού, αλλά βλέπει ένα ρόλο για το κράτος πρόνοιας. Κύριο μέλημα των νεοσυντηρητικών από το 1990 είναι η χρήση της αμερικανικής ισχύος για την προώθηση της δημοκρατίας στο εξωτερικό, κυρίως στη Μέση Ανατολή. Αυτό έγινε ορατό με τη δράση των Ρεμπουμπλικάνων Τζωρτζ Μπους (πρεσβύτερος) (1989-93) και Τζωρτζ Μπους (νεότερος) (2001-2009). 

Ο Νεοσυντηρητισμός αναπτύχθηκε από πρώην φιλελεύθερους, οι οποίοι στα τέλη της δεκαετίας του 1960 άρχισαν να αντιτάσσονται σε πολλές από τις πολιτικές και τις αρχές που σχετίζονται με τον Πρόεδρο Λύντον Τζόνσον και τα Μεγάλη Κοινωνικά προγράμματα.
Ζακ Καρύ

Ο Ζακ Καρύ ("Jacques Carrey", 12 Ιανουαρίου 1649 - 18 Φεβρουαρίου 1726) ήταν Γάλλος ζωγράφος και σκιτσογράφος. Είναι γνωστός για τα σκίτσα που έκανε το 1674 απεικονίζοντας πιστά τον Παρθενώνα λίγο πριν καταστραφεί από την έκρηξη του Μοροζίνι.
Εθνική Ομοσπονδία Προηγμένων Υπηρεσιών Πληροφόρησης

Η Εθνική Ομοσπονδία Προηγμένων Υπηρεσιών Πληροφόρησης (αγγλ.National Federation of Advanced Information Services - NFAIS) είναι ένας μη κερδοσκοπικός οργανισμός εθελοντικής συμμετοχής με έδρα τη Φιλαδέλφεια, ο οποίος εκπροσωπεί όσους εργάζονται για εύκολη και αποτελεσματική πρόσβαση στην πληροφόρηση.
Παμπρέπιος

Ο Παμπρέπιος (29 Σεπτεμβρίου 440 – Νοέμβριος 488) ήταν φιλόσοφος, ποιητής και μάντης που έζησε στη Βυζαντινή Αυτοκρατορία και διαδραμάτισε σημαντικό ρόλο στη Στάση του Ίλλου κατά του Αυτοκράτορα Ζήνωνα. Υπήρξε από τους τελευταίους δημόσιους υποστηρικτές της αρχαίας θρησκείας. Η ζωή του είναι γνωστή με ασυνήθιστη ακρίβεια (π.χ. ημερομηνία γεννήσεως), καθώς έχει βρεθεί το ωροσκόπιό του, υπολογισμένο από τον αστρολόγο Ρητόριο.
ΦΚ Ροστόφ

Η ΦΚ Ροστόφ (ρωσικά: ФК Ростов) είναι ρωσική ομάδα ποδοσφαίρου με έδρα στην πόλη Ροστόφ στον Ντον, στην Περιφέρεια του Ροστόφ. Η ομάδα μετέχει στο Πρωτάθλημα Ρωσίας.
Πύργος Νεμπόισα

Ο Πύργος Νεμπόισα (Σερβικά: Kula Nebojša) ήταν σημαντικό αμυντικό κτίσμα έξω από το Φρούριο του Βελιγραδίου και βρίσκεται στη συμβολή των ποταμών Σάβα και Δούναβη. Χτίστηκε γύρω στο 1460 από τους Ούγγρους, πάνω στα θεμέλια ρωμαϊκού πύργου του 1ου αιώνα με σκοπό την ενίσχυση της προστασίας της πόλης από τους Τούρκους. Μετά την πτώση του Βελιγραδίου στην Οθωμανική Αυτοκρατορία, ο πύργος μετατράπηκε σε φυλακή. Στη φυλακή αυτή θανατώθηκε ο Ρήγας Βελεστινλής το 1798 και ο Μητροπολίτης Βελιγραδίου Μεθόδιος το 1800.

Ο πύργος ανακηρύχθηκε ιστορικό μνημείο και αναστηλώθηκε στις αρχές του 20ού αιώνα. Την περίοδο 2007-2010 έγιναν μελέτες, ανασκαφές και εργασίες αναστήλωσης και μετατροπής του πύργου σε μουσείο με κοινή Σερβική και Ελληνική χρηματοδότηση. Η μελέτη και το έργο έγινε με συγχρηματοδότηση του υπουργείου Εξωτερικών και του Ευρωπαϊκού Κέντρου Βυζαντινών και Μεταβυζαντινών Μνημείων με έδρα τη Θεσσαλονίκη, και με την υποστήριξη της Βουλής των Ελλήνων.
Σοπντέτ

Στην Αιγυπτιακή μυθολογία, η Σοπντέτ είναι η θεοποίηση του Σώθι (Σώθις), αστεριού που από σχεδόν όλους τους αιγυπτιολόγους θεωρείται ότι είναι ο Σείριος. Το όνομα "Σοπντέτ" στα αιγυπτιακά σημαίνει "(αυτή που είναι) λαμπερή", αναφορά στο Σείριο, ο οποίος είναι το λαμπρότερο αστέρι στο νυχτερινό ουρανό. Απεικονίζεται με γυναίκα που έχει στο κεφάλι της ένα αστέρι με πέντε ακτίνες.

Αμέσως μετά που ο Σείριος εμφανίζεται στον ουρανό τον Ιούλιο (ηλιακή εμφάνιση), αρχίζει η ετήσια πλημμύρα του Νείλου, και έτσι οι αρχαίοι Αιγύπτιοι είχαν συνδέσει τα δύο γεγονότα. Κατά συνέπεια η Σοπντέτ ταυτιζόταν με τη θεά της γονιμότητας της γης, που έφερνε η πλημμύρα του Νείλου. Η σημασία που είχε η τελευταία για τους αρχαίους Αιγυπτίους, τους έκανε να βασίσουν το ημερολόγιό τους στην ηλιακή ανατολή του Σείριου.

Η Σοπντέτ είναι η σύζυγος του Sah, ο αστερισμός του Ωρίωνα, κοντά στον οποίον εμφανίζεται στον νυχτερινό ουρανό ο Σείριος, και η Αφροδίτη κάποιες φορές θεωρείται παιδί τους. Ο Ωρίωνας λόγω του σχήματός του ως ανθρώπινης μορφής, τελικά ταυτίστηκε με την μορφή του Ώρου, και έτσι εκτός από θεά της γονιμότητας της γης η Σοπντέτ άρχισε να θεωρείται έκφανση της Ίσιδας.

Μετά την εμφάνιση του Σείριου αρχίζει η ζέστη του καλοκαιριού, κάτι που αναφερόταν ως "Sopdu", που σημαίνει "(αυτός που είναι) με τον Sopd", "Sopd" όντας απλώς το αρσενικό και η ρίζα της λέξης "Sopdet". Καθώς η ζέστη άρχιζε μετά την εμφάνιση του Σείριου, θεωρούνταν ότι η Σοπντέτ τη "γεννούσε", και έτσι ο Σοπντού ήταν παιδί της, καθώς και παιδί του Sah.
Ένωση Μουσικών Βιβλιοθηκών

Η Ένωση Μουσικών Βιβλιοθηκών (αγγλ. Music Library Association - MLA) ιδρύθηκε το 1931 με έδρα την Ουάσινγκτον και αποτελεί την επαγγελματική ένωση που εκπροσωπεί τις Βιβλιοθήκες με αντικείμενο τη Μουσική των Ηνωμένων Πολιτειών Αμερικής. Πρόκειται για ένα οργανισμό που εργάζεται για την ενίσχυση της συλλογής, συντήρησης και διάδοσης μουσικού υλικού, ο οποίος αποτελεί επίσημο παράρτημα της Διεθνούς Ένωσης «Μουσικών Βιβλιοθηκών» (International Association of Music Libraries - IAML) στις ΗΠΑ.
Μάικλ Αρντ

O Μάικλ Αρντ "(Michael Arndt)" είναι Αμερικανός σεναριογράφος.
Μάικλ Ντέινα

Ο Μάικλ Ντέινα (αγγλικά: "Mychael Danna"), γεννημένος στις 20 Σεπτεμβρίου 1958, είναι Αμερικανός κινηματογραφικός συνθέτης.

Ο Ντέινα είναι ο αδερφός του επίσης συνθέτη Τζεφ Ντέινα. Ασχολείται με τη μουσική επένδυση ταινιών από το 1987, όπου έκανε το ντεμπούτο του στην ταινία "Family Viewing", χαρίζοντας του την πρώτη από δεκατρείς υποψηφιότητες για Βραβείο Genie. Έχει κερδίσει πέντε φορές στην κατηγορία Επίτευγμα στη Μουσική - Πρωτότυπη Σύνθεση. Ο Ντέινα είναι γνωστός για την ικανότητά του να συνδυάζει μη-δυτικές ηχητικές πηγές με με ορχηστρικό και ηλεκτρονικό μινιμαλισμό. 

Σπούδασε μουσική σύνθεση στο Πανεπιστήμιο του Τορόντο, κερδίζοντας την Υποτροφεία Σύνθεσης Γκλεν Γκουλντ το 1985.
Φλόριαν Κρίνγκε

Ο Φλόριαν Κρίνγκε (γεννημένος στις 18 Αυγούστου 1982 στο Σιέγκεν) είναι Γερμανός πρώην ποδοσφαιριστής, τελευταίος σταθμός στην καριέρα του οποίου ήταν η ΦΚ Ζανκτ Πάουλι, όπου και αγωνιζόταν στην θέση του μέσου.
Διεθνές Συμβούλιο Μουσείων

Το Διεθνές Συμβούλιο Μουσείων (αγγλ.International Council of Museums - ICOM) συστήθηκε το 1946 με έδρα το Παρίσι και αποτελεί το διεθνή οργανισμό για την εκπροσώπηση των μουσείων και όσων εργάζονται σε αυτά. Το ICOM είναι ένας μη κερδοσκοπικός οργανισμός που προωθεί και υποστηρίζει το έργο των μουσείων και των εργαζομένων τους σε παγκόσμιο επίπεδο .
Αιμιλία Καλλιγά

Η Αιμιλία Καλλιγά είναι πρόεδρος του Μουσείου Μπενάκη.
Διεθνής Ένωση Βιβλιοθηκών Τεχνολογικών Πανεπιστημίων

Η Διεθνής Ένωση Βιβλιοθηκών Τεχνολογικών Πανεπιστημίων (αγγλ. International Association of Technological University Libraries - IATUL) ιδρύθηκε το 1955 στη Γερμανία και εκπροσωπεί όσους σχετίζονται με τη Βιβλιοθηκονομία στα Τεχνολογικά Πανεπιστήμια παγκοσμίως. Η IATUL διευθύνεται από το Διοικητικό Συμβούλιο (Board of Directors), το οποίο απαρτίζεται από τον Πρόεδρο (President), τον Γραμματέα (Secretary), τον Ταμία (Treasurer), δυο Αντιπροέδρους (Vice-Presidents) και τρία μέλη.
Ντρούγκοβο

To Ντρούγκοβο ("") είναι χωριό της νοτιοδυτικής περιφέρειας της Βόρειας Μακεδονίας.
ΦΚ Αχμάτ Γκρόζνι

H ΡΦΚ Αχμάτ Γκρόζνι (ρωσικά: РФК «Ахмат» Грозный) είναι ρωσική ποδοσφαιρική ομάδα που αγωνίζεται στην Πρέμιερ Λιγκ. Είναι ομάδα της Δημοκρατίας της Τσετσενίας, ομοσπονδιακού υποκειμένου της Ρωσίας και εδρεύει στην πρωτεύουσα της Τσετσενίας, το πολύπαθο στη δεκαετία του '90, Γκρόζνυ.
Μοτιλάλ Νεχρού

Ο Μοτιλάλ Νεχρού (1861 - 1931) ήταν Ινδός δικηγόρος και πολιτικός, πρωτεργάτης του Ινδικού Εθνικού Κινήματος και ένας σημαντικός ηγέτης του ινδικού (κόμματος) του Εθνικού Κογκρέσου, αναλαμβάνοντας δύο φορές την προεδρία του. Ήταν ο ιδρυτής και πατριάρχης της πιο ισχυρής πολιτικής οικογένειας της Ινδίας, της οικογένειας Νεχρού-Γκάντι.
Καναδική Ένωση Ερευνητικών Βιβλιοθηκών

Η Καναδική Ένωση Ερευνητικών Βιβλιοθηκών (αγγλ.Canadian Association of Research Libraries - CARL) / Association des bibliothèques de recherche du Canadaείναι ο οργανισμός, ο οποίος εκπροσωπεί τις ερευνητικές βιβλιοθήκες του Καναδά, υπερασπίζεται τα συμφέροντα τους και υποστηρίζει το έργο τους. Έχει συσταθεί βάσει της Δράσης Μη Κερδοσκοπικών Συνεργασιών Καναδά (Canada Not- for- Profit Corporations Act) και το σύνολο των μελών της απαρτίζεται από 29 ακαδημαϊκές βιβλιοθήκες και τρία μεγάλα ομοσπονδιακά ιδρύματα.
Γεράσιμος Σκλαβούνος

Ο Γεράσιμος Σκλαβούνος (γαλλικά: "Gerry Sklavounos", γεν. στο Μόντρεαλ στις 16 Δεκεμβρίου 1974) είναι πολιτικός από το Κεμπέκ του Καναδά. Διατελούσε Βουλευτής στην Εθνοσυνέλευση του Κεμπέκ εκπροσωπώντας την περιοχή Λωριέρ-Ντοριόν από το 2007 έως 2018.
Ένωση Ερευνητικών Βιβλιοθηκών

Η Ένωση Ερευνητικών Βιβλιοθηκών (αγγλ. Association of Research Libraries - ARL) ιδρύθηκε το 1932 με έδρα την Ουάσινγκτον για την προώθηση της συνεργασίας μεταξύ των ερευνητικών βιβλιοθηκών με κοινό προσανατολισμό. Πρόκειται για έναν οργανισμό 126 ερευνητικών βιβλιοθηκών, ο οποίος διοικείται από ένα δωδεκαμελές Διοικητικό Συμβούλιο (Board of Directors) αποτελούμενο από εκπροσώπους βιβλιοθηκών.
Ένωση Αυστραλών Εκδοτών

Η Ένωση Αυστραλών Εκδοτών (αγγλικά Australian Publishers Association - APA) ιδρύθηκε το 1948 στην Αυστραλία και εκπροσωπεί τους εκδότες έντυπου και ηλεκτρονικού υλικού. Διοικείται από δωδεκαμελές Διοικητικό Συμβούλιο (APA Board), τα μέλη του οποίου εκλέγονται στην ετήσια Γενική Συνέλευση (Annual General Meeting). Η APA συνολικά εκπροσωπεί ένα ποσοστό της τάξης του 91% της εκδοτικής βιομηχανίας της Αυστραλίας .
Καναδική Ένωση Νομικών Βιβλιοθηκών

Η Καναδική Ένωση Νομικών Βιβλιοθηκών (αγγλ.Canadian Association of Law Libraries - CALL) ιδρύθηκε το 1963 και αποτελεί τον οργανισμό για την εκπροσώπηση και την προώθηση των συμφερόντων των Βιβλιοθηκών με αντικείμενο τη Νομική Επιστήμη του Καναδά. Η ίδρυση της CALL προέκυψε από βιβλιοθηκονόμους που εργάζονται σε βιβλιοθήκες του Καναδά με αντικείμενο τη Νομική Επιστήμη, οι οποίοι παρακολουθώντας τα ετήσια συνέδρια της Αμερικανικής Ένωσης «Νομικών» Βιβλιοθηκών (American Association of Law Libraries - AALL) έκριναν απαραίτητη τη σύσταση ενός οργανισμού που θα προωθεί τη Βιβλιοθηκονομία με αντικείμενο τη Νομική Επιστήμη στον Καναδά.
Ένωση Διαχειριστών Αρχείων

Η Ένωση Διαχειριστών Αρχείων (αγγλ. Association of Records Managers and Administrators - ARMA) ιδρύθηκε το 1955 και είναι ένας μη κερδοσκοπικός οργανισμός, ο οποίος εκπροσωπεί όσους ασχολούνται επαγγελματικά με τη διαχείριση των αρχείων και της πληροφόρησης, εντός των ΗΠΑ , του Καναδά και 30 επιπλέον χωρών.
Σπαρτάκ Βλαντικαφκάς

Η Σπαρτάκ Βλαντικαφκάς (ρωσικά: Спартак Владикавказ) είναι ρωσική επαγγελματική ομάδα ποδοσφαίρου, με έδρα την πόλη του Βλαντικαφκάς (πρώην Ορτζονικίτζε), στη Βόρεια Οσετία-Αλανία. Ιδρύθηκε το 1921, ενώ αγωνίστηκε στο Πρωτάθλημα ΕΣΣΔ κατά τη διάρκεια της κομμουνιστικής εποχής, κατακτώντας το πρώτο και μοναδικό πρωτάθλημά της στην ανώτατη κατηγορία της Ρωσίας το 1995.

Πριν από την περίοδο 2016/17, η Αλάνια Βλαντικαφκάς που μετείχε στο Πρωτάθλημα ΠΦΛ διαλύθηκε και ένας νέος σύλλογος που επίσημα ονομάζεται Σπαρτάκ Βλαντικαφκάς έλαβε άδεια για συμμετοχή στην ΠΦΛ. Η ΠΦΛ δεν επέτρεπε ο σύλλογος να εγγραφεί ως «Αλάνια», λόγω των συσσωρευμένων χρεών της ομάδας υπό αυτή την ονομασία.
Νταρ

Η Νταρ ( Hindi / Μαράθι : धार) είναι σπουδαία πολιτιστική πόλη της Ινδίας, πρωτεύουσα της ομώνυμης επαρχίας του νομού Ιντόρε, στη δυτική περιοχή της πολιτείας Μάντια Πραντές. Το 1930 αριθμούσε 18.000 κατοίκους. Το 2001 έφθασαν περίπου τους 75.500 κατοίκους. Κύρια γλώσσα είναι η χίντι.
Δάσκαλος της Μουλέν

Ο Δάσκαλος της Μουλέν (γαλλικά: "Maître de Moulins", περίοδος ακμής περ. 1480 - περ. 1500) ήταν ανώνυμος Γάλλος ή Φλαμανδός ζωγράφος, προσωπογράφος και μικρογράφος, που θεωρείται ο σημαντικότερος καλλιτέχνης της Γαλλικής Σχολής της Διεθνούς Γοτθικής ζωγραφικής. Τα έργα που φιλοτέχνησε για την Αυλή των Βουρβόνων καταδεικνύουν έναν καλλιτέχνη που ήδη έχει δεχτεί επιρροές από την αναγεννησιακή ζωγγραφική. Σήμερα μάλλον ταυτίζεται με τον Ζαν Αι.
Αμερικανική Εταιρεία για την Επιστήμη της Πληροφορίας και την Τεχνολογία

Η Αμερικανική Εταιρεία για την Επιστήμη της Πληροφορίας και την Τεχνολογία (αγγλ.American Society for Information Science and Technology - ASIS&T) ιδρύθηκε το 1937 στις Ηνωμένες Πολιτείες Αμερικής και αποτελεί τον εθνικό οργανισμό για τη διαχείριση θεμάτων πληροφόρησης και τεχνολογίας. Διαθέτει 56 Παραρτήματα (Chapters), 20 Ομάδες Ειδικού Ενδιαφέροντος (Special Interest Groups) και τα μέλη της ξεπερνούν τις 4.000 παγκοσμίως.
Ένωση Συγγραφέων

Η Ένωση Συγγραφέων (αγγλ.Authors’ Licensing and Collecting Society - ALCS) ιδρύθηκε το 1977 με έδρα το Λονδίνο και αποτελεί τον οργανισμό ο οποίος προωθεί και υπερασπίζεται τα επαγγελματικά και πνευματικά δικαιώματα των συγγραφέων. Αρχικά ήταν γνωστή ως Εταιρεία Δανεισμού και Πνευματικών Δικαιωμάτων Συγγραφέων (Authors' Lending and Copyright Society) και η ίδρυση της ήταν αποτέλεσμα μιας εκστρατείας της Ομάδας Δράσης Συγγραφέων (Writers’ Action Group - WAG) στο Λονδίνο, με σκοπό την ανταμοιβή των συγγραφέων για το δανεισμό των έργων τους.
Έρτα Άλε

thumb|250px|Το Έρτα Άλε τον Μάιο του 2012
To Έρτα Άλε ("Erta Ale") είναι ενεργό ασπιδωτό ηφαίστειο στην περιφέρεια Αφάρ, στη βορειοανατολική Αιθιοπία και θεωρείται το πιο ενεργό ηφαίστειο της χώρας. Βρίσκεται στο τρίγωνο του Αφάρ, στην έρημο κοντά στα σύνορα με την Ερυθραία. Το ηφαίστειο έχει ύψος 613 μέτρων και περιβάλλεται από έδαφος που είναι κάτω από το επίπεδο της θαλάσσης. Είναι ένα από τα πέντε ηφαίστεια που διαθέτουν λίμνη λάβας. H δραστηριότητα του ηφαιστείου είναι στρομπολικού τύπου

Το ηφαίστειο είναι το πιο εξέχον χαρακτηριστικό της οροσειράς Έρτα Άλε. Το ηφαίστειο διαθέτει δύο μεγάλους κρατήρες (βόρειος και νότιος), οι οποίοι περιέχουν λίμνες λάβας. Οι κρατήρες αυτοί βρίσκονται σε μια καλντέρα με διαστάσεις 1,7 επί 0,6 χιλιόμετρα και έχουν απότομα τοιχώματα. Οι λίμνες λάβας κάποιες φορές υπερχειλίζουν προς το νότιο τμήμα της καλντέρας. Οι λίμνες λάβας, πότε μία πότε και οι δύο, είναι ενεργές τουλάχιστον από το 1967, μπορεί και από το 1906. Σήμερα η λίμνη στο νότιο κρατήρα είναι πιο ενεργή (το 2003 η λίμνη βρισκόταν στο δυτικό τμήμα του κρατήρα και είχε διαστάσεις 120 επί 80 μέτρα και βρισκόταν 100 μέτρα κάτω από το χείλος του κρατήρα, ενώ τον Νοέμβριο του 2010 είχε σχεδόν υπερχειλίσει του κρατήρα και είχε διάμετρο 40 μέτρων), ενώ το 1967 ήταν αυτή στο βόρειο. Το ύψος και οι διαστάσεις των λιμνών δεν είναι σταθερές.
Κόπα Λιμπερταδόρες 2011

Το Κόπα Λιμπερταδόρες 2011 ήταν η 52η διοργάνωση του Κόπα Λιμπερταδόρες, το νοτιοαμερικικό διεθνές, διασυλλογικό πρωτάθλημα ποδοσφαίρου που διοργανώνεται από την Ποδοσφαιρική Συνομοσπονδία Νοτίου Αμερικής. Διήρκεσε από τις 25 Ιανουαρίου μέχρι τις 22 Ιουνίου 2011. Νικήτρια ήταν η βραζιλιάνικη Σάντος, η οποία κέρδισε τον τρίτο τίτλο της, νικώντας την Ουρουγουανή Πενιαρόλ στον τελικό. Με την κατάκτηση του τροπαίου η Σάντος εξασφάλισε μια θέση στο Παγκόσμιο κύπελλο συλλόγων 2011 και στο Ρεκόπα Σουδαμερικάνα 2012.
Ρωξάνη Φέσσα

Η Ρωξάνη Φέσσα (Βομβάη, 1923 - 23/07/2007) υπήρξε Ελληνίδα βιβλιοθηκονόμος.
Μουλουντιά Κλαμπ ντ'Αλζέ

Η Μουλουντιά Κλαμπ ντ'Αλζέ (αραβικά: "نادي مولودية الجزائر", γαλλικά: "Mouloudia Club d'Alger") είναι αλγερινή ποδοσφαιρική ομάδα με έδρα την πόλη του Αλγερίου, η οποία αγωνίζεται στην αλγερινή Λιγκ Προφεσιονέλ 1. 

Με έτος ίδρυσης το 1921, υπό την ονομασία "Μουλουντιά Σααμπιά ντ'Αλζέ", η ομάδα ήταν γνωστή ως "Μουλουντιά Πετρολιέ ντ'Αλζέ" από το 1977 ως το 1986, όταν και άλλαξε ξανά το όνομά της στην σημερινή του εκδοχή: Μουλουντιά Κλαμπ ντ'Αλζέ. Τα χρώματα του συλλόγου είναι το κόκκινο και το πράσινο. Δίνει τους εντός έδρας αγώνες της στο Σταντ Ομάρ Χαμαντί. 

Η ΜΚ Αλζέ ήταν η πρώτη ομάδα από την Αλγερία που κατέκτησε μια διασυλλογική διοργάνωση, κατακτώντας συγκεκριμένα το Κύπελλο Πρωταθλητριών Αφρικής του 1976. Είναι από τις πλέον επιτυχημένες αλγερίνικες ομάδες, έχοντας κατακτήσει το εγχώριο πρωτάθλημα 7 φορές, δεύτερη στην σχετική κατάταξη πίσω από την ΖΣ Καμπιλί, και το εγχώριο κύπελλο 6 φορές, μονάχα πίσω από τις ΟΣΜ Αλζέ και ΕΣ Σετίφ στην σχετική κατάταξη.
Νταρβάντ

Η Νταρβάντ, γνωστή και ως Νταρβάρ, είναι πόλη της ΝΔ. Ινδίας στο βόρειο τμήμα της ομόσπονδης πολιτείας Καρνάτακα. Είναι πρωτεύουσα της ομώνυμης περιοχής. Από το 1961 αποτελεί ενιαίο δημοτικό διαμέρισμα με την δίδυμη πόλη Χούμπλι και πολλές φορές αναφέρεται ως Νταρβάρ - Χούμπλι, αν και τις χωρίζει απόσταση 22 χλμ.. Καταλαμβάνει έκταση περί τα 200 τ.χλμ. και ο πληθυσμός της ενώ το 1921 αριθμούσε 34.750 κατοίκους, το 1941 παρουσίαζε 48.000 και το 1961 είχε τετραπλασιαστεί. Σήμερα με τη δίδυμη πόλη υπερβαίνουν τις 650.000 κατοίκους.
Γεώργιος Μιχαήλ Κακούρης

Ο Γεώργιος Μιχαήλ Κακούρης γεννήθηκε στο Κάιρο της Αιγύπτου και σπούδασε θετικές επιστήμες και παιδαγωγική σε τοπικό αμερικανικό πανεπιστήμιο εκεί. Συνέχισε τις σπουδές του και πήρε μεταπτυχιακό στη Σχολή Βιβλιοθηκονομίας σε Πανεπιστήμιο του Σικάγο και εργάστηκε για τρία χρόνια ως υπεύθυνος της βιβλιοθήκης του Τμήματος Κλασικών Σπουδών αλλά και ως βοηθός του διευθυντή της βιβλιοθήκης του Πανεπιστημίου του Σικάγο. Όταν επέστρεψε στην Ελλάδα εργάστηκε στο Κολλέγιο Αθηνών, υπήρξε καθηγητής αγγλικών και για χρόνια ήταν διευθυντής της βιβλιοθήκης του. Σχεδίασε και οργάνωσε τη νέα βιβλιοθήκη του κολλεγίου και επίσης, διετέλεσε διευθυντής Οικονομικών και Διοικητικών Υπηρεσιών του ιδρύματος. Υπήρξε ο πρώτος πρόεδρος από τα ιδρυτικά μέλη της Ένωσης Ελλήνων Βιβλιοθηκονόμων και εργάστηκε για να καθιερώσει και να προωθήσει τον κλάδο της βιβλιοθηκονομίας. Συνεργάστηκε με ξένες επιστημονικές ενώσεις και εκπαιδευτικά Iδρύματα από τον χώρο των βιβλιοθηκών και συνετέλεσε στην ανάπτυξη της επικοινωνίας μεταξύ εθνικών και διεθνών σχετικών οργανισμών.

Ως καθηγητής και διευθυντής της "Σχολής Βιβλιοθηκονομίας" της Χ.Ε.Ν. Αθηνών από το 1961 έως το 1976 που υπήρξε, εκπαίδευσε και στήριξε επαγγελματικά πολλούς Έλληνες Βιβλιοθηκονόμους. Συνέβαλε στην ίδρυση των προγραμμάτων σπουδών του Τμήματος Βιβλιοθηκονομίας του Κ.Α.Τ.Ε.Ε. Αθήνας αλλά και στο σχεδιασμό λειτουργίας του τμήματος αυτού. Επιπλέον, δίδαξε στο "Τμήμα Βιβλιοθηκονομίας" του Τ.Ε.Ι Θεσσαλονίκης από το 1983 έως το 1994 και υπήρξε σύμβουλος ανάπτυξης του συστήματος βιβλιοθηκών του Δήμου Θεσσαλονίκης, Ακαδημαϊκών και άλλων βιβλιοθηκών. Συνέβαλε πρωτοποριακά στην επιστημονική ανάπτυξη των βιβλιοθηκών και στην εκπαίδευση του προσωπικού τους, σύμφωνα με διεθνείς κανόνες και πρότυπα.
Σιβρί

Το Σιβρί ή "Σεβρί" ή Μπάλτζα ή Γούργουρας ή Βουνό του Ωραιοκάστρου είναι βουνό της Περιφερειακής Ενότητας Θεσσαλονίκης, βόρεια της πόλης της Θεσσαλονίκης, με μέγιστο υψόμετρο 561 μέτρα. Αποτελεί φυσική προς Βορρά συνέχεια του Χορτιάτη από τον οποίο χωρίζεται με το πέρασμα Δερβένι.
Αστροναύτης

Ο αστροναύτης [[Μπρους Μακάντλες]] αιωρείται χωρίς πρόσδεση στο κενό του διαστήματος έξω από το [[διαστημικό λεωφορείο]] "[[Διαστημικό λεωφορείο Τσάλεντζερ|Τσάλεντζερ]]" το 1984.

Αστροναύτης ονομάζεται ένας άνθρωπος που έχει εκπαιδευθεί στα πλαίσια ενός διαστημικού προγράμματος έτσι ώστε να κυβερνά ή να οδηγεί ένα διαστημόπλοιο ή διαστημικό σταθμό, ή απλώς να αποτελεί μέλος του πληρώματος του.

Παρότι ο όρος αφορά γενικά επαγγελματίες ταξιδιώτες του διαστήματος, όλο και συχνότερα χρησιμοποιείται για να περιγράψει οποιονδήποτε ταξιδεύει στο διάστημα, όπως επιστήμονες, δημοσιογράφους, πολιτικούς και τουρίστες. Επιπλέον, σύγχυση δημιουργείται καθώς οι πρώην Σοβιετικοί και σήμερα Ρώσοι αστροναύτες αποκαλούνται συνήθως «κοσμοναύτες», και πιο πρόσφατα, από κάποια διεθνή ΜΜΕ οι Κινέζοι του κινεζικού διαστημικού προγράμματος «ταϊκοναύτες».

Μέχρι το 2002 οι αστροναύτες στηρίζονταν οικονομικά και εκπαιδεύονταν αποκλειστικά από κυβερνήσεις και κρατικές διαστημικές υπηρεσίες, είτε στρατιωτικές, είτε πολιτικές. Με την υποτροχιακή πτήση του ιδιωτικού "SpaceShipOne" το 2004, μία νέα κατηγορία αστροναύτη αναφέρεται: ο «εμπορικός αστροναύτης» (commercial astronaut).
ΦΚ Λάντα Τολιάττι

Η ΦΚ Λάντα Τολιάττι (ρωσικά: ФК Лада Тольятти) ήταν ρωσική ποδοσφαιρική ομάδα με έδρα την πόλη Τολιάττι στην Περιφέρεια της Σαμάρα. Το Μάρτιο του 2010, η ομάδα αποβλήθηκε από τη Β' Κατηγορία, μαζί με άλλη μια ομάδα της πόλης, τη ΦΚ Τολιάττι, με μόνη εκπρόσωπο πλέον της πόλης στις επαγγελματικές λίγκες την Ακαντέμια Τολιάττι.
Ένωση Καναδών Αρχειονόμων

Η Ένωση Καναδών Αρχειονόμων (αγγλικά: Association of Canadian Archivists - ACA) ιδρύθηκε το 1975 και εκπροσωπεί τους αρχειονόμους που δραστηριοποιούνται επαγγελματικά εντός του Καναδά. Πρόκειται για ένα μη κερδοσκοπικό οργανισμό, με έδρα στην Οτάβα, ο οποίος εκπροσωπεί περισσότερους από 600 αρχειονόμους, προωθεί τα επαγγελματικά τους συμφέροντα και συμβάλλει στην ενίσχυση του έργου τους.
Ένωση Παλαιοβιβλιοπωλών Αμερικής

Η Ένωση Παλαιοβιβλιοπωλών Αμερικής (αγγλ.Antiquarian Booksellers Association of America - ABAA) ιδρύθηκε το 1949 στη Νέα Υόρκη, με σκοπό να προωθήσει την αξία των σπάνιων βιβλίων και πλέον αποτελεί μια εμπορική ένωση αποτελούμενη από 450 μέλη, τα οποία εργάζονται για την επίτευξη των στόχων της. Η ABAA διευθύνεται από ένα Διοικητικό Συμβούλιο εννέα μελών και έχει συστήσει αρκετές Επιτροπές (Committees) καθεμιά από τις οποίες κατέχει διαφορετικό αντικείμενο και σκοπό λειτουργίας.
Περικτιόνη

Η Περικτιόνη (5ος αιώνας π.Χ.) ήταν η μητέρα του μεγάλου φιλοσόφου Πλάτωνος και πιθανώς συγγραφέας και η ίδια. Σύμφωνα με τον Διογένη Λαέρτιο, η Περικτιόνη ήταν απόγονος του Σόλωνος, του Αθηναίου νομοθέτη και σοφού. Ο πατέρας της ονομαζόταν Γλαύκων, ενώ θείος της ήταν ο Κριτίας. Η Περικτιόνη παντρεύτηκε τον Αρίστωνα και απέκτησαν μαζί μία θυγατέρα, την Πωτώνη, και τρεις γιους: τον Γλαύκωνα, τον Αδείμαντο και τον Πλάτωνα. Μετά τον θάνατο του Αρίστωνος, η Περικτιόνη παντρεύτηκε τον Πυριλάμπη, Αθηναίο πολιτικό και θείο της. Μαζί του απέκτησε ένα ακόμα τέκνο, τον Αντιφώντα, ο οποίος αναφέρεται στον πλατωνικό διάλογο "Παρμενίδης".

Σώζονται αποσπάσματα από δύο αμφισβητούμενα έργα που αποδίδονται στην Περικτιόνη. Αυτά είναι το "Περί της γυναικών αρμονίας" και το "Περί σοφίας". Επειδή τα έργα αυτά δεν χρονολογούνται από την ίδια εποχή, συνήθως αποδίδονται σε μία «Περικτιόνη I» και μία «Περικτιόνη II» αντιστοίχως. Αμφότερα τα έργα κατατάσσονται στην ψευδο-πυθαγόρεια φιλολογία.

Το "Περί της γυναικών αρμονίας" ασχολείται με τα καθήκοντα μιας γυναίκας προς τον σύζυγό της, προς τον γάμο της και προς τους γονείς της. Είναι γραμμένο στην ιωνική διάλεκτο και πιθανώς γράφτηκε κατά τον ύστερο 4ο ή τον 3ο αιώνα π.Χ.. Το "Περί σοφίας" προσφέρει ένα φιλοσοφικό ορισμό της σοφίας. Είναι γραμμένο στη δωρική διάλεκτο και πιθανώς γράφτηκε κατά τον 3ο ή τον 2ο αιώνα π.Χ..
ΦΚ Τολιάττι

Η ΦΚ Τολιάττι (ρωσικά: ФК «Тольятти») ήταν ρωσική ποδοσφαιρική ομάδα από το Τολιάττι της Περιφέρειας της Σαμάρα. Οι περισσότεροι από τους παίχτες του ρόστερ του 2008 ήταν από το ρόστερ του 2007 της ΦΚ Κρύλια Σοβιέτοφ-ΣΟΚ Ντιμιτροβγκράντ, με την ομάδα στην πραγματικότητα να παίζει τους εντός έδρας αγώνες της στην πόλη Ντιμιτροβγκράντ της Περιφέρειας Ουλιάνοφσκ. 

Το Μάρτιο του 2010, η ομάδα αποκλείστηκε από τη Β' Κατηγορία (τρίτη κατηγορία της Ρωσίας), όπως και άλλη μια ομάδα από το Τολιάττι, η Λάντα Τολιάττι, γιατί δεν πληρούσαν τις προϋποθέσεις συμμετοχής.

Κατηγορία:Ποδοσφαιρικές ομάδες Ρωσίας
Ένωση Αμερικανικού Ακαδημαϊκού Τύπου

Η Ένωση Αμερικανικού Ακαδημαϊκού Τύπου (αγγλ.Association of American University Presses - AAUP) ιδρύθηκε το 1937 με έδρα τη Νέα Υόρκη, εκπροσωπεί τον Ακαδημαϊκό Τύπο και διαχειρίζεται θέματα που εντάσσονται στη σφαίρα του περιεχομένου του. Πρόκειται για μια μη κερδοσκοπική συνεργασία, η οποία προωθεί την έρευνα και τον αλφαβητισμό.
Εθνικός Οργανισμός Πληροφοριακών Προτύπων

Ο Εθνικός Οργανισμός Πληροφοριακών Προτύπων (αγγλ.National Information Standards Organization - NISO) ιδρύθηκε το 1939 και είναι ο εθνικός οργανισμός των ΗΠΑ για την ανάπτυξη, διατήρηση και δημοσίευση τεχνικών προτύπων. Ο NISO περιλαμβάνει στο σύνολο των μελών του περισσότερους από 70 οργανισμούς στο χώρο των εκδόσεων, των βιβλιοθηκών και της τεχνολογίας.
Αμερικάνικη Ένωση Βιβλιοθηκών

Η Αμερικάνικη Ένωση Βιβλιοθηκών (αγγλ. "American Library Association" - ALA) ιδρύθηκε τον Οκτώβριο του 1876 στο Σικάγο και αποτελεί την παλαιότερη ένωση βιβλιοθηκών σε παγκόσμιο επίπεδο. Η ALA ιδρύθηκε από τους Melvil Dewey, C. A. Cutter, Thomas W. Bicknell, Samuel S. Green, James L. Whitney, Justin Winsor και Fred B. Perkins. Διοικείται από ένα Συμβούλιο (Council) 186 μελών, την Εκτελεστική Επιτροπή (Executive Board), τα οποία εκλέγουν τα μέλη, καθώς και από 8 μέλη εκλεγμένα από το Συμβούλιο.
Εταιρεία Ευρετηριαστών Αυστραλίας και Νέας Ζηλανδίας

Η Εταιρεία Ευρετηριαστών Αυστραλίας και Νέας Ζηλανδίας (αγγλ.Australian and New Zealand Society of Indexers - ANZSI) ιδρύθηκε το 1976 και αποτελεί τον οργανισμό που εκπροσωπεί τους Ευρετηριαστές που δραστηριοποιούνται επαγγελματικά στην Αυστραλία και τη Νέα Ζηλανδία και προωθεί τα συμφέροντα τους. Αρχικά ιδρύθηκε υπό την επωνυμία Αυστραλιανή Εταιρεία Ευρετηριαστών (Australian Society of Indexers - AusSI), με σκοπό να αντικαταστήσει την Εταιρεία Ευρετηριαστών Αυστραλίας (Society of Indexers in Australia), η οποία αποτελούσε μέλος της Εταιρείας Ευρετηριαστών Ηνωμένου Βασιλείου (Society of Indexers of the United Kingdom).
Ντρίσα Ντιακιτέ

Ο Ντρίσα Ντιακιτέ ("Drissa Diakité",
γενν. 18 Φεβρουαρίου 1985, Μπαμακό του Μάλι) είναι ένας Μαλιανός ποδοσφαιριστής που αγωνίζεται ως αμυντικός.